ועדת הכלכלה, כנסת 17, פרוטוקול מספר 235, 2007-03-21 09:00

רונית תירוש: בוקר טוב לכולם.

רונית תירוש: אני פותחת את ישיבת ועדת הכלכלה.

רונית תירוש: זאת למעשה ישיבה כפולה, כאשר נדון גם בתקנות וגם בצו, וגם בצו וגם בתקנות.

רונית תירוש: אני מניחה שכל הגורמים הרשומים הגיעו – נציגים של משרד התחבורה, נציגי המשטרה, נציגי המשרד לביטחון פנים, איגוד המוסכים, ביטוח, יבואני רכב, קציני בטיחות ותעבורה, המובילים, חברות סחר וחלקי רכב משומשים.

רונית תירוש: אני מניחה שלכל גורם תהיה איזושהי הסתייגות או השגות.

רונית תירוש: ברשותכם, נשמע את נציגי המשרד לביטחון פנים, קרי, המשטרה.

משה אדרי: אני מפקד יחידת אתגר, יחידה שהוקמה לנושא של גניבות רכב, לטיפול בצמצום גניבות הרכב.

משה אדרי: אני רוצה להודות לוועדה על כך שלפני הפגרה מצאה לנכון לדון בתקנות האלה משום שמבחינתנו הוא כלי אכיפה מאוד משמעותי בטיפול צמצום גניבות הרכב במדינת ישראל.

משה אדרי: אני יכול רק לומר שבשנת 2006, 33 אלף כלי רכב נגנבו במדינת ישראל ולצערי, מתחילת השנה, אנחנו במגמת עלייה כאשר מול שנת 2006 אנחנו עומדים על 700 גניבות של כלי רכב .

משה אדרי: ברור לכולם שהגניבה פוגעת בתחושת הביטחון של הציבור, ואלה הם עיקרי המשמעויות והדגשים שלפחות גם השר, גם המשטרה וגם אנחנו פועלים בהם כדי למנוע את אי הנעימות כאשר אדם יורד ולא רואה את רכבו.

לאה ורון: נתקלתם בתופעה שכלי הרכב מועברים לרשות הפלשתינית?

משה אדרי: אני אדבר על זה.

משה אדרי: מטרת החוק הזה, לפחות מבחינתנו, ואנחנו נלחמנו על זה , כדי שאנחנו נוכל לצמצם באמצעות החוק את גניבות הרכב.

משה אדרי: זה אומר שכיום רכב שמבצע תאונה, עבורו גונבים רכב בישראל, כדי שיהיו את החלפים לתקן את אותו רכב שנפגע בתאונה.

משה אדרי: אני יכול לומר ש-70 אחוזים מגניבות כלי הרכב כיום עוברים לתחומי הרשות הפלשתינית, שם מפרקים את הרכב בתוך משחטות ומחזירים את החלקים לישראל.

משה אדרי: לצערי החלה תופעה שכרגע אנחנו מטפלים בה, כאשר מכניסים כלי רכב ישראלים על גבי גרר לתוך שטחי הרשות הפלשתינית, בעיקר לשטחי B כי אתם יודעים שלשטחי A אין לנו סמכות להיכנס, ושם מתקנים את הרכבים בחלפים גנובים.

משה אדרי: אנחנו יודעים שליד המשחטות יש מוסכים, שם מבחינתנו שוחטים את הרכב, מפרקים את החלקים, מתקנים את הרכב, והנזק – גם הכלכלי – למדינת ישראל הוא גדול כאשר להערכתנו מדובר במאות מיליוני שקלים.

משה אדרי: לאחר התיקון מחזירים את הרכב לישראל.

רונית תירוש: מי שולח לשם גרר?

רונית תירוש: מוסכים שלנו?

משה אדרי: מוסכים שלנו, סוחרי רכב שלנו.

אמנון ניקריטין: לא מוסכים אלא חאפרים.

משה אדרי: אתה יכול להסתייג, אבל אני מביא את נתוני המשטרה.

משה אדרי: יכול להיות שיש גם חאפרים, אבל אני אומר שכל בעלי האינטרסים מעבירים את המכוניות לשטחים, שם מתקנים אותן, ולאחר מכן מחזירים אותן לישראל.

משה אדרי: הבעיה היא לא רק בהיבט של גניבות הרכב אלא גם בהיבט הבטיחותי כי הרכבים האלה חוזרים עם בעיה בטיחותית מאוד קשה, אף אחד לא בודק את הרכב אחרי התיקון, ולצערי רכבים כאלה עוברים לאחר מכן תאונה, כאשר גם שמאים שרואים את הרכבים האלה אומרים שזאת סכנת חיים לנסוע ברכבים אלה.

משה אדרי: לצערי האנשים לא יודעים.

משה אדרי: המכונית חוזרת למגרש, הרכב נקי ומסודר, בא אזרח תמים וקונה אותו ולא יודע באיזה סכנת חיים הוא נוסע.

משה אדרי: זה הנזק היותר משמעותי אתו אנחנו מתמודדים ולא רק נושא הגניבות.

משה אדרי: לשמחתי מטרת החוק – ולאחר מכן ניכנס לתקנות – היא כדי שנוכל להגיע לכל מקום, לכל מוסך, לכל מחסן חלפים, ונוכל לבדוק את ההיסטוריה של החלק.

משה אדרי: זה אומר אותו בעל מחסן יצטרך להסביר לנו היכן פורק הרכב.

משה אדרי: זה ייתן לנו את ההיסטוריה של הרכב.

משה אדרי: אנחנו מאמינים שעם הסנקציות שנותן החוק, שלבעל הרכב הזה לא ישתלם לנסוע לשטחים עם הרכב, לפרק אותו ולחזור בחזרה לישראל.

משה אדרי: אנחנו מאמינים שזה יצמצם את גניבות הרכב בצורה משמעותית.

רונית תירוש: חוץ מכם שתפקחו, גם האזרח הפשוט יוכל לדרוש לבדוק במסמכים מהיכן הגיעו החלקים?

משה אדרי: כן.

משה אדרי: הוא יוכל לשאול את אותו בעל מוסך, את אותו בעל רכב, את אותו שמאי שתיקן לו היכן ניקנו החלקים, ואז יצטרכו להיות כל המסמכים עליהם אנחנו מדברים בתקנות, כדי שגם אזרח יוכל לדעת היכן ניקנו החלקים האלה.

משה אדרי: לא בהכרח זה מה שיהיה בפועל, אבל הוא יכול לדעת את הנתונים האלה לפי המסמכים.

משה אדרי: תפקידנו יהיה לבדוק את מה שנטען במסמכים.

אמנון ניקריטין: איך אזרח רגיל יכול לדעת שהוא רכש מכונית שתוקנה?

משה אדרי: במגרש הרכב הוא לא ידע.

משה אדרי: סוחר שמוכר את הרכב במגרש, חזקה עלינו שהוא לפחות יאמר שהרכב הזה עבר תאונה, כי אם לא, יש פה מרמה ויש עוד הרבה מאוד סעיפים.

משה אדרי: זה תפקידנו כמשטרה, לבוא למגרשים האלה ולטפל בנושא.

משה אדרי: ברגע שתהיה לנו את כל השרשרת הזאת, יהיה יותר קל לבוא למגרש רכב ולבדוק במסמכים היכן נרכשו החלקים שהושמו ברכב שתוקן.

אמנון ניקריטין: שמאי שמכריז על מכונית כאובדן הלכה, הצעתי שישלח אליכם לאתגר העתק מחוות הדעת שלו.

משה אדרי: עדיף שקודם נראה את התקנות.

משה אדרי: מבחינתנו החוק הזה נותן לנו כלי עבודה משמעותי.

משה אדרי: ברגע שהוא יפורסם ויצא, אנחנו נתחיל באכיפה מאוד מוגברת בכל המחסנים, בכל המוסכים ובכל המגרשים.

משה אדרי: זה ייתן לנו את היכולת לתקוף, את הביקוש שאנחנו יודעים שהוא המניע לנושא גניבות הרכב.

משה אדרי: היחידה כיום פועלת אחרי שכבר נפגשנו עם כל הגורמים שיושבים כאן, גם לגבי התקנות, וישבנו אתם כאשר כל אחד ניתח את המצב בהיבט שלו.

משה אדרי: מבחינת היחידה אנחנו נפעל על-פי החוק הזה ונאכוף אותו בצורה מאוד משמעותית.

משה אדרי: כמשטרת ישראל אנחנו מתכננים בעוד חודשיים לצאת במבצע ארצי, לבדוק ולאכוף את החוק.

משה אדרי: כיום אנחנו פועלים גם כנגד מחסני חלפים שמחזיקים חלפים גנובים, נגד מגרשי רכב, מוסכים, כנופיות, ובעיקר אנחנו פועלים בקו התפר שם אנחנו יודעים לאן מועברים הרכבים וזאת על מנת לתפוס את הגנבים.

משה אדרי: לצורך הדברים האלה הוקמה יחידת אתגר.

משה אדרי: אני רוצה לציין שיחידת אתגר הוקמה בשנת 1998 ופעלה עד שנת 2003.

משה אדרי: לצערי בשנת 2004 היא פורקה, ומאז היא פורקה, כל שנה הייתה קפיצה של 40 אחוזים בגניבות הרכב.

משה אדרי: לאור תחושת הביטחון של הציבור וגם בגלל ההבנה שאין ברירה אלא להקים שוב את היחידה, היחידה אכן הוקמה.

משה אדרי: אני יכול לומר שהחוק הוא משנת 1998 אבל הוא עבר שלבים מסוימים.

משה אדרי: בהתחלה הוא היה חוק הסימון כאשר היה אמור להיות סימון על כל חלק, אבל בגלל הבעיות של החוק הזה, וגם בגלל סגירת היחידה, זה התמסמס.

משה אדרי: בעקבות הקמת היחידה, גם חוק הרישום ואלה הן התקנות שאמורות לתת לנו את הכלי לטפל בנושא של גניבות הרכב.

ניר ימין: כמה אנשים מונה היחידה?

משה אדרי: 104, כאשר כרגע במצבת אנחנו 88.

רונית תירוש: לא התייחסת להיבט הביטחוני.

משה אדרי: מי שמוסמך בהיבט הביטחוני המלא הוא שירות הביטחון הכללי, אבל אני יכול לומר שהפלטפורמה של גנבי הרכב, המעבר משטחים לתוך ישראל, מהווה פלטפורמה די טובה לנושא של הפח"ע.

משה אדרי: אני יכול לומר שמאה אחוזים מהרכבים שהתפוצצו במדינת ישראל היו או גנובים או בעלי לוחיות זיהוי גנובות.

משה אדרי: זה הפן המשמעותי של נושא גניבות הרכב.

משה אדרי: לצערי אנחנו מזהירים, ויש גם התרעות, מפני גרר שמחזיר את הרכבים הישראלים מהתיקון, שזה יכול להוות הכנסת מטענים למדינת ישראל.

משה אדרי: אנחנו בודקים את זה יחד עם הצבא אבל לצערי זה לא באכיפה מוגברת כמו שהיינו רוצים, אבל זה דבר שאנחנו לוקחים אותו כמומנט כאשר יש אפשרות לתקן במוסך, יש אפשרות להכניס לרכב מטען, גרר ישראלי מחזיר את הרכב בחזרה לישראל.

לאה ורון: לפי הנתונים שמסרת, זה אומר שלמעלה מ-23 אלף כלי רכב נכנסו למדינת ישראל במהלך שנת 2006 ואתה לא יודע מה יש להם בתא המטען.

משה אדרי: אני אומר ש-70 אחוזים חזרו כחלפים.

משה אדרי: הרכבים נגנבים, נכנסים פנימה, חלקם מתוקנים בשטחים וחלקם חוזרים לישראל כחלפים ומתוקנים במוסכים או במחסני חלפים שמוכרים חלפים למוסכים בישראל.

משה אדרי: לצערי החלפים שחוזרים, חוזרים עם חשבוניות פיקטיביות.

משה אדרי: זה אומר שמדינת ישראל גם משלמת פעמיים, גם על הגניבה וגם על החשבוניות שחוזרות.

משה אדרי: הפגיעה בכלכלה היא מאוד גבוהה.

משה אדרי: אחרי שישבנו עם בועז סופר מהכנסות המדינה, הוא העריך את הנזק הכלכלי המאוד משמעותי שהוא מוכח.

משה אדרי: אנחנו מעריכים את הנזק הכלכלי שנגרם למדינת ישראל ב-700 מיליון שקלים בשנה בעקבות התעשייה הזאת שנקראת גניבות רכב.

יהודה צרפתי: הערה לדברים שנאמרו.

יהודה צרפתי: רכבים שנמצאים במגרשים נבדקים על-ידי מכונים כאלה ואחרים, וחלקם לא מתוקנים אלא מדובר במכוניות שקיבלו זהות של מכוניות דפוקות.

יהודה צרפתי: מכוניות שנקנות כאן לאחר אובדן הולכה או אובדן אחר, ובכל-זאת יש למישהו את הרישיונות ביד, מגיעות לאן שהן מגיעות, כאשר לפעמים הן לא יוצאות מכאן, אבל חוזר משם רכב יפה וחדש עם מספרי זיהוי ומספרים אחרים של הרכב שהושבת.

דורון אובזינק: אתה מדבר על הלבשת זהות לרכב כדי להחזיר אותו לכביש.

יהודה צרפתי: כן.

דורון אובזינק: זה תומך בדברים שנאמרו לגבי הנזקים הכספיים העצומים.

דורון אובזינק: נעשה במוסכים פיילוט מאוד מוצלח ואנחנו רואים הבדל משמעותי בפעילות.

דורון אובזינק: אני לא חושב שהיינו עדים לממדים של התופעה הזאת לפני תחילת הפעילות.

משה אדרי: נושא גניבות הרכב הפך הפקר.

משה אדרי: הבעיה היא לא רק הגניבות אלא מדובר בפן הבטיחותי והביטחוני כאשר הפן הבטיחותי הוא היותר גרוע.

משה אדרי: אנחנו כרגע בודקים כמה כלי רכב כאלה שחזרו אלינו בזהות בדויה או תוקנו לא נכון, ביצעו תאונות חמורות בהן נהרגו אזרחים במדינת ישראל.

משה אדרי: אנחנו מגלים לא מעט רכבים שיש אתם בעיה של בטיחות.

משה אדרי: נכון, יש רכבים - אבל אני לא יכול כרגע למקד או לכמת את התופעה הזאת – שחזרו בזהות אחרת למגרשים.

משה אדרי: עד שלא נתפוס, קשה לי לומר כמה רכבים כאלה יש, אבל בתיאוריה זה נכון.

משה אדרי: אני יכול לומר שמתוך 70 כלי רכב שתפסנו בתקופה האחרונה , 60 מתוכם היו טוטאל לוסט.

יצחק זיו: אני אדבר על מקרה לו הייתי עד.

יצחק זיו: ברכב שקניתי, המנוע הוחלף עוד לפני שקניתי את הרכב והוא הוחלף על-ידי החברה לה הוא היה שייך.

יצחק זיו: עברה שנה, שנתיים, ובשנה השלישית אמרו לי שהמנוע שרשום ברכב, הוא לא המנוע עליו אני יודע.

יצחק זיו: אמרתי שאני קניתי את המכונית מחברה גדולה בארץ, אבל נאמר לי שעד שלא אביא מסמך על השינוי שנעשה ברכב, אני בבעיה.

יצחק זיו: הלכתי לחברה, זה ארך שלושה חודשים, אבל הם הבינו שם שהם חייבים לתת לי נייר.

יצחק זיו: הגיע נייר מצולם והנייר המצולם הזה הועבר למשרד הרישוי.

יצחק זיו: אני שואל האם אין חוק שמחייב שמשרד הרישוי לא יקבל טופס מצולם כאשר בסך הכול מתוקן בו מספר המנוע.

יצחק זיו: צריך להיות חוק שיחייב הגשת טופס מקורי.

משה אדרי: אני שמח על השאלה וזאת משני היבטים כאשר היבט אחד הוא שלכן בתוספת לתקנות חשוב להכניס את הנושא של מספר מנוע, ואנחנו ביקשנו זאת.

יצחק זיו: מקורי.

יצחק זיו: טופס מקורי ולא צילום.

משה אדרי: אני מדבר על המנוע.

משה אדרי: משרד התחבורה נתן הוראה שבמקום שהיה נבדק המנוע, ויכולת לראות אם הוא גנוב או לא בעמדה מספר 1 שלהם, הם הנחו את כל מכוני הרישוי כאשר במכון רישוי אתה יכול לבדוק אם המנוע גנוב או לא גנוב.

משה אדרי: אנחנו כרגע במהלכים אתם.

יצחק זיו: אני מדבר על מתן טופס מקורי.

קריאה: או צילום מאושר על-ידי עורך-דין שהטופס מתאים למקור.

רונית תירוש: המעבר הזה של מכוניות הגרר הוא פלילי?

משה אדרי: כרגע הנושא מטופל על-ידינו.

משה אדרי: גרר שעובר היום לשטחים עם רכב שעבר תאונה משמעותית, אנחנו מזהירים אותו פעם ראשונה שבמידה שהוא יעשה זאת פעם שנייה, אנחנו נתפוס את הגרר ואת הרכב ונחזיר אותו דרך בית המשפט.

משה אדרי: לשמחתי בתקופה האחרונה יש ירידה די משמעותית במעבר רכבי גרר, אבל אנחנו משקיעים בזה הרבה מאוד אנרגיות והרבה מאוד משאבים.

רונית תירוש: ברשות

רונית תירוש: כם, אני מציעה שנתחיל לקרוא את התקנות ונשמע הערות והסתייגויות לגבי כל תקנה ותקנה.

זמיר בקל: האם לפני כן אני יכול לחלק את נייר העמדה של איגוד המוסכים?

רונית תירוש: לא.

לאה ורון: אתם חילקתם את הניירות שלכם לפני הדיון.

לאה ורון: אם אתה רוצה, תשאיר אצל גברת חנוכה, מזכירת הוועדה, ואם יתווספו לדיון חברי כנסת חדשים, הם יוכלו לקבל את הנייר ממנה.

רונית תירוש: בכל מקרה תוכל לומר את הדברים בדיון עצמו.

גל קפלן: תקנות הגבלת השימוש ורישום פעולות בחלקי רכב משומשים (מניעת גניבות) (ניהול יומן ורישום בו, דיווח על גניבת חלק והגבלת השימוש בחלקי רכב), התשס"ז-2007.

גל קפלן: בתוקף סמכותי לפי סעיפים 3(א1)7, 17 ו-18 לחוק הגבלת השימוש ורישום פעולות בחלקי רכב משומשים (מניעת גניבות), התשנ"ח-1998 (להלן – החוק) בהתייעצות עם השר לביטחון הפנים ובאישור ועדת הכלכלה של הכנסת, אני מתקין תקנות אלה: 1.

גל קפלן: הגדרות בתקנות אלה – "בעל עסק" – בעל מפעל או אדם אחר שעיסוקו סחר במוצרי תעבורה, הרכבתם או פירוקם.

גל קפלן: "יומן" – פנקס לרישום פרטי חלקים משומשים וכלי רכב שמהם פורקו או שבהם הורכבו.

גל קפלן: "מוצר תעבורה" – כהגדרתו בסעיף 18א לחוק.

גל קפלן: "מפעל" – כמשמעותו בצו הפיקוח על מצרכים ושירותים (מוסכים ומפעלים לכלי רכב), התש"ל-1970.

גל קפלן: "רשומה" – פרטי חלק משומש הנרשמים ביומן.

זמיר בקל: אנחנו רוצים לצרף להגדרות הגדרה חדשה לגבי מהו רכב חדש, הגדרת רכב חדש.

עודד ברוק: אני מציע שזה יועלה במהלך הדיון בתקנה 10, כיוון שההגדרה מתבססת על תיקון נוסף שהם מבקשים לבצע בתקנה 10.

עודד ברוק: בגלל שהם מבקשים לבצע תיקון בתקנה 10, הם רוצים להכניס הגדרה חדשה.

רונית תירוש: אבל זה צריך להיות בשלב ההגדרות.

עודד ברוק: אבל אם לא יקבלו את התיקון בסעיף 10, לא יצטרכו את ההגדרה הזאת.

דורון אובזינק: מדובר בצרכנים מדרגה ראשונה ובצורה עקיפה מדובר בהתערבות חוזית בין חוזה האחריות של יבואן הרכב עם הלקוח שלו, שהוא בעל הרכב.

דורון אובזינק: כאשר אנחנו קונים רכב חדש, אנחנו מקבלים אחריות מהיבואן שתלויה בעמידה בתנאים מסוימים כאשר אחד מהתנאים האלה הוא שימוש בחלקים שעומדים בתקן יצרן הרכב.

דורון אובזינק: זה נושא מהותי בקיום האחריות החוזית הזאת.

דורון אובזינק: ההגדרה חייבת להיכנס להגדרה של רכב חדש וההגדרה היא: "רכב הנמצא במסגרת אחריות היבואן או יצרן הרכב".

דורון אובזינק: המצב היום הוא שכאשר את קונה רכב חדש והרכב הזה עמד למשל שנה אצל היבואן ולא נמכר, הוא עלה לכביש אחרי שנה ואת נסעת בו שנה.

דורון אובזינק: כלומר, עברו שנתיים.

דורון אובזינק: היום אנחנו מחליפים חלקים מקוריים עד שנתיים, אבל את קנית רכב, נסעת שנה לאחר שהוא עמד שנה, ואז הסתיימו השנתיים.

דורון אובזינק: הייתה לך תאונה שבה הלכו חלקים משמעותיים, אבל אומרים לך שאת תקבלי רק חלקים משומשים או תחליפים חדשים ולא מקוריים.

דורון אובזינק: את עושה את זה כי את אזרח מן השורה, אבל אז יש לך בעיה כי את מגיעה למוסך הרכב שאומר לך שהאחריות מבוטלת כי לא עמדת בתנאי האחריות.

זמיר בקל: בחלק מהחלקים נכנסים גם מנוע וגיר, שזה דבר מהותי ביותר באחריות.

זמיר בקל: לקליינט יש אחריות לשלוש שנים, ומה יאמר לו יצרן הרכב?

זמיר בקל: שהוא החליף מנוע לא באחריות?

זמיר בקל: יש סיבה שהוא ייפגע בגלל זה?

זמיר בקל: הרי יש לו את האחריות של היצרן.

זמיר בקל: זה חייב להיות מוגדר בצורה ברורה ולומר בהגדרות מהו רכב חדש.

ניר ימין: אי אפשר להחריג את זה מהתקנות האלה או להתייחס אליו בצורה אחרת בתקנות?

זמיר בקל: אם זה לא בהגדרות, תקנה 10 מסתדרת.

זאב פרידמן: אם קנית רכב ואתה מצפה שיספקו לך חלקי חילוף מקוריים במשך שנתיים מיום רכישת הרכב, לא מעניין אותך מתי הרכב יצא את שערי המפעל.

זאב פרידמן: הטענה היא טענה צודקת.

זמיר בקל: העניין הזה של ההגדרות – שזה יהיה בהגדרה – יבטל בכלל את הדיון בסעיף 10 כי זה יבטל אותו ובזה אנחנו סוגרים את העניין בצורה הכי נכונה.

יוסי הלוי: יש פה ניסיון לעשות מחטף שמוצג כניסיון לעזו לצרכן, אבל בסופו של דבר זה משהו לרווחת המוסכים המורשים, כולל יבואני הרכב.

יוסי הלוי: אנחנו דנים בתקנות שהן מכוח חוק ששמו תיכף יוחלף.

יוסי הלוי: אם התקנות ייכנסו לתוקף, שמו יהיה חוק שנועד למניעת גניבות.

יוסי הלוי: חוק שמטרתו, כפי שהוצג כאן על-ידי מפקד אתגר, למנוע שימוש בחלקים שמקורם בפירוק רכב ולעשות בהם שימוש שמקורו איננו מרכב גנוב, ועל ידי כך למנוע את הביקוש בגניבת רכבים שאין ויכוח שזאת מכת מדינה שצריך להילחם בה.

יוסי הלוי: אכן, זה פוגע בחברות הביטוח אבל אחר כך זה מתגלגל לפרמיה והפרמיות הן גבוהות, וזו אחת הסיבות שהפרמיות עולות ועכשיו אפילו הן בעלייה.

יוסי הלוי: חבריי הנכבדים מבקשים, אגב העניין הזה, לקבע עובדה שאיננה קשורה לחברות רכב, שבתקופה מסוימת ישתמשו אך ורק בחלפים מקוריים.

יוסי הלוי: זה סעיף 10.

יוסי הלוי: לזה הם חותרים.

זמיר בקל: זה החוזה שלכם עם האזרח.

רונית תירוש: מה פסול בזה?

יוסי הלוי: בכל אירופה וגם בארץ, בעקבות צו הממונה על ההגבלים העסקיים, נקבע שברכב אפשר לשים גם חלף שהוא חלף חדש – ולכן איננו קשור לגניבות – אבל הוא לא חייב להיות עם חותמת היצרן.

יוסי הלוי: גם היצרנים קונים את החלפים מחברות שמייצרות.

יוסי הלוי: כאשר קונה אפילו מרצדס, בסופו של דבר החברה הזאת מחברת ממקורות שונים ומרכיבה מיצרנים אחרים שמתמחים בחלפים מסוימים.

יוסי הלוי: הרבה פעמים בשוק קיים מוצר של אותו יצרן מקומי, וכאשר אין לו חותמת של יצרן המכונית, הוא עולה מחצית המחיר ולפעמים אפילו פחות.

קריאה: זה לא מדויק.

דורון אובזינק: זה לחלוטין לא נכון.

דורון אובזינק: יש פה הטעייה.

יוסי הלוי: אנחנו דנים בתקנות למניעת גניבות, ואני מבקש – על פי ההסמכה הזאת, ואין הסמכה אחרת – להתרכז במניעה של שימוש חוזר של חלפים לא חדשים.

רונית תירוש: בחוץ לארץ גם מקובל שבשנתיים הראשונות מקבלים חלפים שהם שלא מקוריים?

קריאה: לא.

קריאה: אנחנו מחוברים לארגונים בינלאומיים ואנחנו יודעים מה המצב.

יוסי הלוי: אני אומר שבחוץ לארץ, בכל אירופה, מאפשרים בשנתיים הראשונות גם חלפים תואמים חדשים.

יוסי הלוי: יצאה דירקטיבה של השוק המשותף שאוסרת על הגבלה בעניין הזה.

יוסי הלוי: כל מוסך או יבואן – יבואנים גדולים – אשר יחייב שימוש מקורי, היינו, בסימון שלו, הוא עובר על החוק ועובר גם על דיני ההגבלים העסקיים שם.

רונית תירוש: כמי שמחפש את טובת הצרכן, מדוע שזה לא יהיה לגיטימי לדרוש שאלו יהיו חלפים מקוריים?

יוסי הלוי: מכיוון שבסופו של דבר זה מעלה את המחירים, גם של המכונית שהיא לא בביטוח.

יוסי הלוי: ברגע שאתה אומר רק חלק מקורי של ב.

יוסי הלוי: מ.וו לדוגמה או סקודה, היבואן קובע את המחיר והוא קובע אותו מראש.

רונית תירוש: יש כאן הצעה שנקבע שאנחנו רוצים רק חלפים מקוריים, אבל יחד עם זאת, במשא ומתן שלך כסוכן ביטוח מולי, כדי לקבוע את עלות הפרמיה, אתה תאמר לי שאם אני אסכים לחלפים מוכרים, לא מקוריים, חדשים, אתה תוזיל לי את הפרמיה.

רונית תירוש: זה אפשרי?

רונית תירוש: זה לא אומר לעבור על החוק?

זמיר בקל: אם אני חייב מקורי, אני לא יכול לשחק הפוך.

רונית תירוש: אני לא עוברת על החוק?

זמיר בקל: אם זה מה שנקבע בתקנות.

זמיר בקל: אם את קובעת בתקנות שזה מקורי, הוא לא יכול להציע לך חלופה.

יוסי הלוי: לא הכול ביטוח.

יוסי הלוי: יש הרי חלפים מקוריים ולא מקוריים והשימוש בביטוח הוא רק עקב תאונות.

יוסי הלוי: רק שני-שליש מהרכבים מכוסים ולא כל ביקור במוסך הוא כתוצאה מביטוח.

יוסי הלוי: כל קביעה שמשמעותה מחיר יותר גבוה, זה לא רק פרמיה אלא זה גם צרכן שיבוא למוסך וישלם יותר.

יוסי הלוי: לכן, אם אני נותן שתי פוליסות – אם הבנתי את גברתי – כאשר פוליסה אחת מאפשרת רק חלפים מקוריים ופוליסה אחת היא אחרת, כיסיתי רק את שאלת התיקונים עקב תאונות ולא כיסיתי את כל השימוש האחר.

יוסי הלוי: לפי המצב המשפטי היום, ונמצאת כאן נציגת הפיקוח על הביטוח, אי אפשר להוציא שתי פוליסות.

יוסי הלוי: בעבר היו רעיונות בקשר לעניין הזה, אבל המצב המשפטי היום הוא שיש פוליסה תקנית על-פי חוק ואי אפשר לעשות דבר אחר.

דורון אובזינק: בואו נשכח לרגע שאנחנו המוסכים בעלי אינטרסים, למרות שלמוסכים אין שום אינטרס למכור חלקים מקוריים כי אנחנו לא יבואני הרכב.

דורון אובזינק: נשכח מזה ונניח אנחנו המוסכים רוצים להרוויח.

דורון אובזינק: דוד טל: יכול להיות שאתה במוסך תקבל אחוז מסוים מחלק שעולה 2,000 שקלים.

דורון אובזינק: מוסך מציע ללקוח ואומר לו שהוא יכול לבחור תיקון בחלק מקורי שיעלה לו איקס, ואומר לו מה היתרונות שלו ומה החסרונות, ולעומת זאת הוא יכול לבחור בתיקון בחלק תחליפי או משומש שעולה סכום מסוים, ולומר לו מה היתרונות והחסרונות שלו.

דורון אובזינק: בואו נשכח שאנחנו מדברים כאיגוד המוסכים או כיבואני רכב אלא נדון רק בצרכן.

דורון אובזינק: אדם שקנה רכב חדש, במסגרת האחריות מגיעה לו השבה לקדמות כל עוד הוא מבוטח.

זמיר בקל: החוק במדינת ישראל מקבל את התקן של היצרן כדבר אולטימטיבי.

זמיר בקל: היות וכך, אנחנו גם רשמנו כאן, לא רק הדגשנו חלקים, כי יכולים להיות כל מיני חלקים, אבל שהם עומדים בתקן של היצרן כי זה דבר שמקובל על מדינת ישראל, על משרד התחבורה.

זמיר בקל: אם יביאו כל חלק שעומד בתקן היצרן, זה מקובל עלינו.

רונית תירוש: את זה הוא הציע.

זמיר בקל: לא.

יצחק זיו: אני חוזר לנושא רכב חדש.

יצחק זיו: רכב חדש שנקנה בחוץ לארץ באוגוסט, שנת ייצור נוכחית, מגיע לארץ בספטמבר ושנת הייצור הופכת להיות השנה.

רונית תירוש: השנה שעומדת להסתיים?

יצחק זיו: השנה הבאה.

יצחק זיו: היום יבואני הרכב מביאים את הרכבים עם שנת ייצור קודמת ומוכרים אותם בארץ כשנת ייצור מתקדמת.

אמנון ניקריטין: זה שלא מדויק.

אמנון ניקריטין: כך זה בכל העולם.

יצחק זיו: לא מעניין אותי מה קורה בעולם, אבל מעניין אותי מה קורה בישראל.

יצחק זיו: אני הבאתי רכב משנת ייצור קודמת, אבל כאן קיבלתי שנה מתקדמת יותר.

יצחק זיו: כאשר מכרתי את הרכב, הוא נמכר כאילו הוא משנה מתקדמת יותר.

יצחק זיו: האם משרד התחבורה נתן את הדעת לנושא הזה?

זאב פרידמן: בשוק קיימות מספר אופציות לחלפים שהם חדשים.

זאב פרידמן: יכול להיות חלף מקורי שמקורו ביצרן, יכול להיות חלק שהכינוי שלו הוא OEM, שזה אותו חלף שדיברו עליו שהוא תואם ועומד באותה תקינה באותו מקור, אבל גם יכול להיות כל חלף מכל מקור אחר וההגדרה של חדש עונה לגביו גם אם איכותו פחותה בהרבה.

זאב פרידמן: אין בכלל כוונה להגביל את האפשרות להוזיל את המחיר ברכישת חלקים שהם זהים לחלקים שמייצר היצרן.

זאב פרידמן: המציאות היא כזאת שהיום קיימים בשוק חלקי חילוף גרועים או חלקי חילוף שהם נחותים בבטיחותם, שפוגעים בבטיחות- יש לנו גם פסקי-דין שניתנו בעקבות הגעה לבתי-משפט בתביעות על חלקים שהתפרקו, חלקים שדורשים התאמות מיוחדות, הלחמות, הרכבות למיניהן – ולזה אנחנו מתנגדים.

זאב פרידמן: זה פוגע בראש ובראשונה בבטיחות של הנוסע ולכן אנחנו בעד כל חלק חדש שעומד בסטנדרט שעמד בו החלק המקורי.

אביב שפירשטיין: אני מסכים לדעתו של עורך-דין פרידמן.

אביב שפירשטיין: תהליך הרישום של חלק חדש נעשה ברישיון הרכב.

אביב שפירשטיין: כלומר, אנחנו מחדשים את השנתיים לא כשנת הייצור אלא התאריך הרשום ברישיון הרכב.

אביב שפירשטיין: יש חלק חדש מקורי ויש חלק שנקרא OEM שהוא חלק שמיוצר על-ידי אחד מהמפעלים שמייצר את החלק עבור יצרן הרכב, ויש חלקים חליפיים שמיוצרים לרוב במזרח הרחוק.

אביב שפירשטיין: אין ספק שאם היו שואלים לדעתי האישית הייתי אומר שבשנתיים הראשונות, כל זמן שיש אחריות ליבואן הרכב, האחריות צריכה להיות על חלקים מקוריים או על OEM.

אביב שפירשטיין: לדעתי OEM הוא חלק מקורי לכל דבר והוא חלק שמתאים ואין לנו על זה ויכוחו.

אביב שפירשטיין: למנועים אין חלקים חליפיים ואם רכב נפגע בתאונה בשנתיים הראשונות שלו, צריך להרכיב לו מנוע מקורי חדש.

משה אדרי: אבל זה יכול להיות גנוב.

אביב שפירשטיין: הייתי מציע שהוועדה תקבע שמדובר בשנתיים או כל זמן שיש ליבואן הרכב אחריות לרכב.

אביב שפירשטיין: במקרה כזה לצרכן לא ייגרם נזק מבחינת ערך הרכב.

דורון אובזינק: גם לחברת הביטוח לא נגרם נזק כי המחיר הוא לא כמו מחיר החלק המקורי.

דורון אובזינק: אם זה עומד בתקנים, לא איכפת לנו.

דורון אובזינק: הלקוחות שלנו הם בעלי הרכב והם אלה שצריכים להיות מרוצים.

רונית תירוש: אני חוזרת להצעה שלכם להכניס הגדרה של רכב חדש.

רונית תירוש: להכניס אותה אבל להכניס את המושג של חלפים מקוריים ו-OEM.

אביב שפירשטיין: או שעומדים בתקן יצרן הרכב.

רונית תירוש: כאשר התחיל לדבר נציג איגוד חברות הביטוח, פתאום קלטתי שלדיון יש גם צד אינטרסנטי של סוכני ביטוח וחברות ביטוח.

רונית תירוש: מאחר שלבעלי יש סוכנות ביטוח, ביקשתי לפנות את מקומי ולא לנהל את הדיון הזה.

רונית תירוש: אני מבקשת מחבר הכנסת דוד טל להחליף אותי.

רונית תירוש: אני אשב בדיון אבל אני לא אביע עמדות, אלא במידת הצורך אשאל שאלות.

רונית תירוש: חבר הכנסת דוד טל מחליף בניהול הישיבה את חברת הכנסת רונית תירוש

אבי גלנצר: אני יושב-ראש איגוד מכוני הרישוי בישראל.

אבי גלנצר: במכוני הרישוי אנחנו עוסקים גם בבדיקות רכב לאחר תאונה, על-פי תקנה 309.

אבי גלנצר: אני רוצה לחזק את דברי איגוד המוסכים ואת דבריו של יושב-ראש איגוד השמאים.

אבי גלנצר: אנחנו נתקלים ברכבים לאחר שהם מתוקנים במוסכים מורשים ולאחר שהם חוזרים אלינו, כך שאנחנו בוחנים ורואים את ההבדל בין אותו חלק חדש מקורי לבין אותו חלק שאינו מקורי.

אבי גלנצר: כרגע אני לא אבדיל בין החלקים.

דוד טל: איך אתה רואה את ההבדל למשל במשאבת מים?

דוד טל: אתה הרי לא נכנס לקרביים של משאבת המים.

אבי גלנצר: אינני מדבר על משאבת מים.

דוד טל: אם אתה מחליף את הכנף, אתה לא בודק את הכנף לפי צפיפות החומר שבה או מאיזה חומר היא עשויה.

אבי גלנצר: לא, אבל אני בודק את מידות הכנף, אני בודק את מידות הגשר הקדמי, אני בודק את הפנסים שמותקנים ברכב, ואנחנו רואים הבדלים כאשר חלקים, שהם חדשים אמנם, אינם עומדים בתקנים.

אבי גלנצר: רכב כזה אנחנו צריכים לשלוח שלוש או ארבע פעמים ואז מתחילים להתאים את הכנף לרכב או לצערנו, יותר גרוע, את הרכב לכנף.

אבי גלנצר: לפעמים מגיעים למצב שצריך למתוח את הרכב כדי שהכנף תהיה מורכבת במקום.

אבי גלנצר: אלה דברים שצריך לתת עליהם את הדעת.

אבי גלנצר: אני חושב שדווקא נציג איגוד הצרכנים שיושב כאן הדגיש את זה במפורש.

אבי גלנצר: לדעתי אנחנו חייבים להקפיד על חלקים חדשים מקוריים או שהיצרן באמת נתן להם את אישורו.

דוד טל: אנחנו יכולים לדון בנושא הזה עוד זמן רב, אבל אני רוצה להתקדם עם התקנות.

דוד טל: אנחנו מצביעים על סעיף 1, הגדרות.

דוד טל: ה צ ב ע ה סעיף 1 – אושר

גל קפלן: 2.

גל קפלן: רישום החלק והרכבתו של חלק משומש הורכב ברכב חלק משומש שמקורו ברכב אחר, ירשום בעל עסק שבו הורכב החלק, בנוסף לפרטי הרכב שבו הורכב, גם פרטים אלה: (1) פרטי הרכב שבו הורכב, לרבות תוצר ודגם הרכב, צבעו, שנת הייצור שלו ומספר הרישוי שלו.

גל קפלן: (2) סוג החלק, מיקומו ברכב וצבעו.

גל קפלן: (3) שם בעל הרכב שבו הורכב, תעודת הזהות שלו או מספר החברה.

גל קפלן: (4) תאריך ההרכבה של החלק.

גל קפלן: (5) המחיר ששולם בעד החלק.

גל קפלן: (6) מספר החשבונית או תעודת המשלוח.

גל קפלן: (7) פרטי השמאי שבדק את הרכב שבו הורכב החלק, ככל שבדיקה כזאת נעשתה.

דוד טל: אני רוצה לראות אם אין כאן כפילות.

דוד טל: בסעיף נאמר ש"ירשום בעל עסק שבו הורכב החלק, בנוסף לפרטי הרכב שבו הורכב, גם פרטים אלה".

דוד טל: לאחר מכן נאמר שוב "פרטי הרכב שבו הורכב".

גל קפלן: זה מפנה לסעיף 7 בחוק עצמו.

גל קפלן: סעיף 7(א) קובע ש"הורכב ברכב חלק משומש שמקורו ברכב אחר, ירשום בעל העסק שבו הורכב החלק את פרטי הרכב שבו הורכב החלק וכן פרטים נוספים".

גל קפלן: אנחנו כאן למעשה מוסיפים בסעיפי המשנה את הפרטים הנוספים.

דוד טל: השאלה אם לא יותר חשוב לרשום את הפרטים של הרכב ממנו הוצאנו את החלקים.

גל קפלן: יש סעיף נוסף, תקנה 3.

דוד טל: יש השגות לגבי הסעיף הזה?

דורון אובזינק: השגה קטנה אחת של איגוד המוסכים.

דורון אובזינק: את כל העבודה המשותפת עשינו יחד עם גל ומשה והגענו להבנות רבות.

דורון אובזינק: כאשר הוצאנו את המשוב למוסכים, אלה שצריכים לקחת את זה על עצמם, נתקלנו בתגובות מאוד עוינות כאשר חלקם אמר שהם צריכים להקצות אדם נוסף, חלקם בכלל לא הבין את הטופס למרות שלנו הוא נראה ברור ומובן.

דוד טל: אני חושב שמי שיש לו רישיון לנהל מוסך, לא צריכה להיות לו בעיה בהבנת הנקרא.

דורון אובזינק: זאת לא בעיה בהבנת הנקרא.

זמיר בקל: במוסכים קיים גם דור המדבר, ויאמר זאת מר שמעון אברהם, דור שהיה קודם והמשיך בעבודה.

זמיר בקל: לא כולם מסוגלים להבין את העניין הזה וזאת גזרה שהציבור שלנו לא יוכל לעמוד בה.

דורון אובזינק: אנחנו לא מתנגדים אבל אנחנו מבקשים לשבת על זה פעם נוספת.

זמיר בקל: לפני 30-40 שנים היו מוסכים שקיבלו רישיונות גם כאשר לא עברו את כתבי ההסמכה, ומדובר במוסכים שקיימים מאז קום המדינה וכאלה שהילדים של בעלי המוסכים המשיכו את העבודה במקום.

זמיר בקל: לא כולם מסוגלים למלא את הפרטים האלה בצורה הזאת.

זמיר בקל: זאת גזרה שחלק גדול מהציבור שלנו יהיה לו קשה לקבל אותה.

דוד טל: אני דוחה את זה.

דוד טל: אנחנו מצביעים על סעיף 2.

דוד טל: ה צ ב ע ה סעיף 2 – אושר

קריאה: בתקנות האלה מאפשרים גם ניהול יומן ממוחשב וגם ניהול יומן ידני.

דוד טל: מי שמנהל חשבוניות, יודע לנהל פנקסי מס ערך מוסף ויודע לנהל מוסך, לא תהיה לו בעיה לנהל את הדבר הזה.

גל קפלן: 3.

גל קפלן: רישום פירוקו של חלק פורק מרכב חלק, ירשום בעל העסק שבו פורק החלק מן הרכב, בנוסף לפרטי החלק ותאריך הפירוק, גם פרטים אלה: (1) פרטי הרכב שממנו פורק, לרבות תוצר ודגם הרכב, צבעו, שנת הייצור שלו ומספר הרישוי שלו.

גל קפלן: (2) סוג החלק, מיקומו ברכב וצבעו.

גל קפלן: (3) שם בעל הרכב שממנו פורק החלק, תעודת הזהות שלו או מספר החברה.

גל קפלן: (4) פרטי השמאי שבדק את הרכב שממנו פורק החלק, ככל שבדיקה כזאת נעשתה.

אפרים אשכנזי: לי ולעוד כעשר חברות יש הסכמים עם חברות ביטוח שרכבים שלא מתוקנים מועברים אלינו.

אפרים אשכנזי: לרשום פרטים של בעל הרכב ואת כל הפרטים הנוספים, זה דבר שמכביד עלינו.

אפרים אשכנזי: יכול להיות שלחברת הביטוח אין בעיה.

אפרים אשכנזי: לנו יש מלאי אדיר של חלקים.

אפרים אשכנזי: אנחנו לא עוסקים במסחר ולא קונים מאף אחד, אלא מה שמגיע אלינו, מגיע אך ורק מחברות הביטוח.

אפרים אשכנזי: אנחנו לא קונים ולא מוכרים וכל מה שמגיע, מגיע דרך חברות הביטוח.

אפרים אשכנזי: נוצרה בעיה לגבי החלקים הקיימים כבר.

דוד טל: אתה אדם ישר וכך גם החברים שלך, אבל יכול להיות שיהיו אנשים שהם לא ישרים והם יקנו חלקים כאלה מהמשחטות השונות שפרוסות בכל מיני מקומות, ואז נוצרת לנו בעיה.

דוד טל: לחוק הזה יש מטרה מוגדרת וברור שכל סעיף כזה ואחר יכביד על מישהו ולא יקל אבל תכלית החוק היא ראויה.

אפרים אשכנזי: אני בעד החוק, אני בעד שיהיה רישום, אבל אני אומר שיש הרבה פריצות בחוק הזה.

אפרים אשכנזי: אני בעד הרישיון.

דוד טל: אני אשמח מאוד שתאמר לי היכן ותתייחס לסעיף מסוים.

אפרים אשכנזי: לגבי סעיף 3, רישום הפרטים של בעל הרכב, אני יכול לרשום חברת הביטוח.

דוד טל: אני רוצה לדעת אם הרכב הזה נגנב או לא.

דוד טל: אני בטוח שברגע שיהיה את הנושא הזה, יהיו הרבה מאוד אנשים שיחששו לרכוש חלפים גנובים, חלפים כאלה ואחרים כי אנשים כמוך שעוסקים בנושא הזה יצטרכו לתת דין וחשבון לכשתבוא המשטרה, לכשיבוא נציג של משרד התחבורה, לכשיבוא נציג כזה או אחר של איגוד הצרכנים או משהו מהסוג הזה.

דוד טל: אתה צריך להראות שידיך נקיות, שקנית את החלקים האלה ויש לך את שם הנהג, שם הרכב, מספר הרכב, צבע הרכב, ואז מבחינתך אתה מכוסה.

אפרים אשכנזי: אין לי בעיה, אני בעד הרישיונות.

אפרים אשכנזי: הרכב מגיע אליי דרך חברת ביטוח מסוימת או דרך השמאי.

אפרים אשכנזי: יש רישום.

אפרים אשכנזי: אני מציין את חברת הביטוח, אני מציין את מספר הרכב ואני מציין הכול.

אפרים אשכנזי: לי יש סימון יותר חמור.

דוד טל: איפה מתחילה הבעיה שלך?

אפרים אשכנזי: הבעיה שלי היא לרשום את פרטי בעל הרכב כי אני צריך לברר מי הוא בעל הרכב הקודם.

אפרים אשכנזי: זה מיותר.

דוד טל: אתה ממלא כל כך הרבה פרטים, ואם כן, למה זה מפריע לך? רבותי, יש עוד השגות?

דוד טל: אנחנו מצביעים על סעיף 3.

דוד טל: ה צ ב ע ה סעיף 3 – אושר

גל קפלן: 4.

גל קפלן: רישום יבוא, קנייה, מכירה או העברה של חלק משומש יובא חלק משומש, נקנה, נמכר או הועבר לאחר בדרך אחרת, ירשום בעל העסק שייבא, קנה, מכר או העביר כאמור, בנוסף לפרטי החלק, תאריך העסקה וזהות היבואן, הקונה, המוכר, המעביר או המקבל, לפי העניין, גם פרטים אלה: (1) הפרטים האמורים בתקנה 2(5) ו-(6).

גל קפלן: (2) פרטי רשימון היבוא של החלק, אם יובא, לרבות מספרו ותאריך הוצאתו.

אפרים אשכנזי: לגבי חלקים חדשים, אין לי בעיה.

אפרים אשכנזי: לגבי חלקים משומשים, הם מהווים חלק מהפרצות.

דוד טל: זה לא מהווה חלק מהפרצות אלא מהווה חלק מההכבדה.

אפרים אשכנזי: לא, לא מההכבדה אלא לפרצה.

אפרים אשכנזי: אדם שמייבא היום חלקים משומשים, הוא רושם ברשימון יבוא מה שהוא רוכש, למשל 100 דלתות.

אפרים אשכנזי: הדלתות האלה שיצאו מהנמל מגיעות אליו והן לא מסומנות, זאת כאשר מאתנו דורשים לסמן כל דבר.

דוד טל: ה צ ב ע ה סעיף 4 – אושר

גל קפלן: 5.

גל קפלן: מועד רישום חלק משומש בעל עסק ירשום חלק משומש או חלק שהגיע לידיו תוך 72 שעות מפירוקו מרכב או מקבלתו בדרך אחרת.

דוד טל: ה צ ב ע ה סעיף 5 – אושר

גל קפלן: 6.

גל קפלן: ניהול יומן ורישום בו (א) רישומים כאמור בתקנות 2 עד 5 יבצע בעל עסק ביומן שהוא ינהל באחת מדרכים אלה: (1) יומן ידני שיתקיימו בו כל אלה: (א) הרישום ייעשה בעט.

גל קפלן: (ב) דפי היומן ימוספרו.

גל קפלן: (ג) לא ייתלשו ממנו דפים.

גל קפלן: (2) יומן מחשב שיתקיימו בו כל אלה: (א) התוכנה לא תאפשר ביצוע שינויים בפרטים שהוזנו ביומן, לאחר שמירתם.

גל קפלן: (ב) התוכנה תאפשר הפקה זמינה ומיידית של היומן או של רשומות מתוכו, לפי סדר כרונולוגי.

גל קפלן: (ג) בדף מידע המופק מן המחשב יצוינו שם בעל העסק, התקופה שאליה מתייחס הדף ומספרו הסידורי ביומן.

גל קפלן: (ב) רישומים ביומן כאמור בתקנות 2 ו-3, יהיו לפי חלק א' בתוספת הראשונה ורישומים ביומן כאמור בתקנה 4, יהיו לפי חלק ב' בתוספת הראשונה.

דורון אובזינק: אני מבקש להוסיף סעיף (ד) לסעיף (2), תוספת שלדעתי מקובלת על יחידת אתגר ואומרת שמדבקה שלא ניתנת להסרה על החלק.

דורון אובזינק: כאמור, זה נוסח שמוסכם עם יחידת אתגר.

דורון אובזינק: זאת אופציה שלישית למוסכים שיש להם מחשבים ולצערי גם לא יודעים לכתוב, ויש כאלה.

דוד טל: עם כל הכבוד, אני לא מסכים.

דוד טל: מנהל מוסך שלא יודע לכתוב, תתלה את רישיונו.

דורון אובזינק: לא אנחנו נותנים את הרישיונות.

דוד טל: משרד התחבורה יתלה את רישיונו של מנהל מוסך שלא יודע לכתוב ולקרוא.

דורון אובזינק: אני מזמין אותך לבוא לאיגוד המוסכים, לבחינות של משרד התחבורה, ולראות את סוג האנשים שמגיעים לבחינות האלה.

דוד טל: אנשים שלא ראויים לנהל מוסך בגלל שהם לא סיימו 8 כיתות או י"ב כיתות, אל תיתנו להם רישיון אלא תמנעו מהם את קבלת הרישיון.

דוד טל: הזמנת הצעת חוק שאדם שלא יודע לקרוא ולכתוב ולא סיים י"ב כיתות לא יוכל לנהל מוסך.

דוד טל: אני מבקש שיצוין בפרוטוקול שאיגוד המוסכים מבקש להעלות את רף הכישורים והיכולות של מנהלי המוסכים.

דורון אובזינק: מוסכם על התוספת של המדבקה?

דורון אובזינק: זה בכל מקרה מוסכם על יחידת אתגר.

דורון אובזינק: כאשר מחפשים את החלק במחסנים העצומים, יותר קל לזהות אותו אם תהיה עליו מדבקה.

משה אדרי: הבעיה היא שזה מחזיר אותנו אחורה לחוק הסימון.

משה אדרי: אם זה היה מקובל עליהם וכולם היו עושים את זה, לא הייתה בעיה.

דוד טל: ה צ ב ע ה סעיף 6 – אושר

גל קפלן: 7.

גל קפלן: שמירת יומן או רשומה (א) אבד או נגנב יומן או נמחקה רשומה ממנו, יודיע בעל העסק למשטרה על הגניבה, האובדן או המחיקה, לפי העניין, תוך 48 שעות מעת שנודע לו הדבר.

גל קפלן: (ב) בעל עסק ישמור ברשותו את היומן למשך חמש שנים מיום שנרשם בו הרישום האחרון.

דוד טל: ה צ ב ע ה סעיף 7 – אושר

גל קפלן: 8.

גל קפלן: תלונה על גניבת חלק נגנב חלק משומש החייב ברישום, יגיש בעל העסק תלונה על הגניבה בתחנת המשטרה הקרובה למקום עסקו, תוך 48 שעות ממועד גילוייה, ויצרף לתלונתו את היומן שבו מצויה הרשומה של החלק המשומש שנגנב.

דוד טל: ה צ ב ע ה סעיף 8 – אושר

גל קפלן: 9.

גל קפלן: תעודת בדיקה תעודת הבדיקה שלפי סעיף 3(א1) לחוק, תהיה לפי הטופס שבתוספת השנייה.

דורון אובזינק: אני מפנה אותך לסעיף 3 וסעיף 4 ששניהם מתייחסים לסעיף 9.

דורון אובזינק: זה דבר מהותי.

דורון אובזינק: אני יודע שזמננו קצר, אבל הדבר הוא מהותי.

דורון אובזינק: בסעיף 9 כתוב תעודת בדיקה.

דורון אובזינק: יש חוק ותקנה שקיימת ומנוהלת על ידי משרד התחבורה באופן יעיל ולא בר-תחליף.

דורון אובזינק: מדובר בתקנה 309 שאנשי המקצוע יוכלו להסביר את מהותה, אם יידרשו לכך.

דורון אובזינק: זו התקנה היחידה שהיא ברת-פיקוח על-ידי משרד התחבורה, קל והרבה יותר ישים לפקח על מספר מכוני הרישוי מאשר על אלפי מוסכים שיתחילו לתת אישורי בדיקה כאשר הם לא הוסמכו לכך.

דורון אובזינק: רק הגופים המורשים לביצוע תקנה 309 יש את הציוד המתאים, את היכולות ואת הכלים הנדרשים לביצוע התקנה.

דורון אובזינק: אם לא יודגש כי רק תקנה 309 תהווה את האישור הזה, לא עשינו כלום בחוק כי יחזרו רכבים, יבוא מוסך – ושוב, אני לא אדבר סרה בציבור שאני מייצג – ויוציא אישור לרכב שתיקן אבל הרכב הזה לא תיקן.

דורון אובזינק: במקרה כזה, אין מי שיבדוק אותו.

דורון אובזינק: רק תקנה 309 תבטיח שיהיה צד שלישי חיצוני כגון מכוני הרישוי שיפקח על כך שאותו מוסך אמור השיב את הרכב לכביש בצורה בטיחותית.

דוד טל: מי מפקח על כללי הרישוי?

קריאה: משרד התחבורה.

דוד טל: אני חושב שבכל אופן הסמיכו את המוסכים.

דורון אובזינק: לא.

דוד טל: יש מושג כזה שנקרא בדיקות חורף?

דורון אובזינק: כן.

דוד טל: הסמיכו את המוסכים לתת מדבקה כזאת אחרי שבדקו בדיקות חורף?

דורון אובזינק: אבל לא לערוך את הבדיקה.

דוד טל: יש הסמכות כאלה שאפשר להסמיך את המוסכניקים, את בעלי המוסכים, לערוך בדיקה כזו או אחרת והבדיקה שלהם תקפה.

זמיר בקל: כבוד היושב-ראש, כדי לעשות בדיקות רישום כאלה, עם כיווני פרונט וכולי, צריך מכשור שלא קיים במוסכים רבים.

זמיר בקל: המכונים מקבלים רישיון מיוחד כדי לפעול לפי תקנה 309.

שמעון אברהם: יש את תקנה 309 שמחייבת כל בעל רכב לבצע בדיקה לאחר תיקון הרכב במעבדה וזה אומר בדיקת פרונט, בדיקת שלדה, ויש מעבדות כאלה עם אישורים מיוחדים לאחר שהם עמדו בכל הקריטריונים.

שמעון אברהם: נכון להיום מדובר בכ-35-40 עסקים כאלה שעומדים בקריטריונים ויש להם את האישור.

שמעון אברהם: הטופס שמתקבל הוא הטופס שיכול לתת אותו רק אחד שיש לו את אותו אישור.

דורון אובזינק: הטופס הזה לא שווה את הנייר שהוא כתוב עליו.

שמעון אברהם: תראה מה כתוב בטופס.

שמעון אברהם: אני חושב שלא קראת אותו נכון.

שמעון אברהם: כתוב שמי שיכול לתת את הטופס, הוא רק אחד שיש לו רישיון לבדיקת רכב לאחר תאונה.

שמעון אברהם: מי שרשאי לתת את הטופס הזה הוא רק מי שהוסמך לכך.

זמיר בקל: אם אין בעיה לכולם, צריך לכתוב 309.

דוד טל: את הנושאים האלה תעבירו באיגוד המוסכים.

דוד טל: ה צ ב ע ה סעיף 9 – אושר

גל קפלן: 10.

גל קפלן: איסור שימוש בחלק משומש לא יתקין אדם חלק משומש ברכב שניזוק וטרם חלפו שנתיים משנת ייצורו.

יהודה יזדי: אנחנו חברה שקונה מחברות ביטוח רכבים שעברו תאונה.

יהודה יזדי: אנחנו מפרקים את הרכבים לגורמים ומוכרים את החלקים.

יהודה יזדי: יש לנו רכבים שאנחנו מקבלים אותם והם מודל 2005, 2006 וגם 2007.

יהודה יזדי: החלקים מהרכבים האלה הם שלמים, תקינים ומקוריים.

יהודה יזדי: למה אנחנו לא יכולים למכור אותם, ולמה כל אדם במדינת ישראל לא יכול לרכוש אותם?

יהודה יזדי: אני מדבר על חלקים תקינים.

גל קפלן: אני מניעה להתקין אותו ברכב אחר, אבל לא ברכב שטרם מלאו שנתיים לשנת ייצורו.

דוד טל: אם יש רכב שהוא משנת הייצור שלו היא 2006 ואני רוצה להחליף כנף מרכב שנפגע וגם הוא משנת 2006, מה רע בזה?

דוד טל: מדובר באותה שנת ייצור.

גל קפלן: החוק עצמו קובע ששר התחבורה והשר לביטחון פנים יכולים להתקין תקנות לעניין הגבלת התקנת חלקים ברכב לפי גיל הרכב.

גל קפלן: היום קיים נוהל מספר 20 של משרד התחבורה שמתייחס לשמאי הביטוח והוא קובע ששמאי רכב לא ימליץ על התקנה.

שמעון אברהם: עד גיל שנתיים חובה להתקין חלקים חדשים.

שמעון אברהם: רכב שהוא בן שנתיים, חייבים להתקין בו חלק חדש.

אביב שפירשטיין: אם אפשר להסתכל בסטטיסטיקה של אתגר, נושא של גניבות רכב הוא לאו דווקא מתייחס לרכב החדש כי בסופו של דבר לא גונבים חלקים חדשים כי אין להם שימוש.

אביב שפירשטיין: זאת אומרת, מבחינת המדינה אתה מוריד את הנושא של גניבות רכב חדש.

אביב שפירשטיין: נכון מה שהוא אומר, אבל אתה אומר שלאדם בסך הכול היה רכב בן שנתיים והוא רוצה להחזיר אותו לקדמותו.

אביב שפירשטיין: יש מקרים שבסופו של דבר אתה אומר לו שייקח דלת משומשת והיא לא בדיוק נקייה וצריך עוד לתקן אותה.

אביב שפירשטיין: הרכב הוא בן שנתיים והייתה לו דלת חדשה.

אביב שפירשטיין: כאשר אתה נותן לו דלת חדשה, במיוחד אם היא מקורית, אתה מחזיר את הרכב למצב הקודם שלו.

אביב שפירשטיין: יצרני הרכב לא מייצרים את כל החלקים שלהם בתוך המפעל אלא הם נותנים את אפשרות הייצור למפעלים אחרים ו אחר כך מרכיבים את החלקים ברכב.

אביב שפירשטיין: למשל, גיר או תיבות הילוכים זה DEF ו-DEF הוא חלק מקורי שהגיר שלו מורכב ב-ב.מ.וו, בסיטרואן, במרצדס.

אביב שפירשטיין: כאשר אתה קונה את זה מהיצרן, יש עליו הטבעה של מרצדס.

אביב שפירשטיין: אחר כך אתה יכול לקנות את זה מ-DEF וזה אותו חלק.

לאה ורון: אותם מפעלים הם מפעלים מורשים?

אביב שפירשטיין: כן.

אביב שפירשטיין: לדעתי אתה צריך לתת לאדם חלק חדש.

אביב שפירשטיין: אתה צריך לגרום לכך שלא שיהיו פרצות בחוק והאדם יקבל חלקים משומשים, לפעמים מתוקנים וחלק מהם מאותה שנת ייצור.

אביב שפירשטיין: אם אתה נותן חלק חדש, אתה גם חוסך את הגניבות.

יהודה יזדי: יש לי רכב מסוג הונדה 2006 עם תאונה בחזית.

יהודה יזדי: כל הדלתות, המכסים, הפנסים וכל רכב ברכב הוא חדש ונקי.

יהודה יזדי: החלקים האלה לא עברו פגיעות ואין עליהם שריטה.

יהודה יזדי: למה מפחיתים מערכו לגבי רכב חדש?

יהודה יזדי: החלק המשומש מאותו סוג, מאותה שנת ייצור, הוא יותר טוב מחלק חדש.

יהודה יזדי: בדלת יש עוד 20, 30 ואולי גם 40 פריטים שצריך להרכיב אותם אחד לאחד וזה יותר גרוע מאשר דלת מושלמת שפורקה מרכב אחר.

יהודה יזדי: מה רע בזה?

דורון אובזינק: את אותו דיון קיימנו בראשית הישיבה.

דורון אובזינק: כל השיחה הזאת לא רלוונטית.

דורון אובזינק: כאשר אנחנו מדברים על טובת הצרכן, האחריות החוזית בין היבואן שנותן לו אחריות לרכב תלויה בחלקים מקוריים או תואמים לאיכות שנקבעה על-ידי יצרן הרכב.

יהודה יזדי: זה חלק מקורי לכל דבר.

דורון אובזינק: אמרנו שיש פגיעה חוזית ברגע שלא מתקינים חלק מקורי או תואם באיכותו להוראות היצרן.

דוד טל: אם הוא תואם, זה בסדר?

דורון אובזינק: אם הוא תואם באיכותו.

דורון אובזינק: אנחנו מבקשים שהנוסח ישתנה וייאמר: "לא יתקין אדם חלק משומש ולא מקורי או תואם לו ברכב חדש".

דורון אובזינק: זה פותר מכל הכיוונים.

דורון אובזינק: מדובר על רכב באחריות יצרן.

יהודה יזדי: אין חלק משומש שהוא לא מקורי.

זאב פרידמן: גם מהיבטים של ביטוח, צריך להחזיר את הרכב לקדמותו.

זאב פרידמן: המציאות בשטח הייתה שכאשר הייתה אפשרות להכניס חלקים חלופיים, נכנסו לא רק חלקים חלופיים באותה איכות.

זאב פרידמן: מצאנו מצבים – ויש על זה גם פסיקה של בתי המשפט – שאדם נוסע בכביש אילון ופתאום מכסה המנוע שלו נפתח כיוון שההלחמות לא היו כפי שהיו צריכות להיות.

זאב פרידמן: אנחנו יודעים שבשוק קיימים חלקים חלופיים שיכולת הספיגה שלהם, למשל בטמבון, היא פחותה פי 8 מאשר טמבון מקורי.

זאב פרידמן: המטרה היא להחזיר את הרכב לאותה איכות כפי שהייתה קודם לכן.

זאב פרידמן: אם ינוסח שרכב חדש, אפשר להחזיר אותו באמצעות תיקון בחלקים מקוריים או זהים להם, אין שום בעיה עם זה.

זאב פרידמן: הבעיה היא לא לפתוח את ניסוח התקנה באופן שיאפשר תיקון בחלקים נחותים כי מדובר בהיבטים בטיחותיים.

דוד טל: אם אתה מדבר על פגוש קדמי, אתה אומר שכושר הספיגה שלו נמוך.

זאב פרידמן: עלול להיות.

דוד טל: אם אנחנו לוקחים כדוגמה רכב משנת 2005, אני נותן לך טמבון של 2005.

דוד טל: למה כושר הספיגה של טמבון 2005 ירד מכושר הספיגה של טמבון 2005?

זאב פרידמן: כאן קיימים שני היבטים כאשר ההיבט הראשון הוא ההיבט של אתגר כאשר אתגר אומר שהוא לא רוצה לפתוח כאן שוק משומשים משום שאז מה שיקרה הוא ששוק המשומשים ייכנס לתיקון כל החלקים, שזה עיקר השוק.

זאב פרידמן: אני לא רוצה לטעון את הטענה הזאת.

זאב פרידמן: אני אומר שהיום לצרכן יש הסכמים חוזיים, יש חוזרים של משרד התחבורה שקובעים שבתקופת אחריות היצרן, הוא חייב לתקן אותם בחלקים מקוריים או בחלקים חדשים מקוריים.

יהודה יזדי: אתה מדבר על החוזר לשמאים.

זאב פרידמן: החוזר העיקרי הוא מ-11 בדצמבר 2000 שלא מצאתי חזור אחר שמחליף אותו, למעט החוזרים שנשלחו אל השמאים.

זאב פרידמן: מכאן שהחוזר הזה בתוקף.

זאב פרידמן: ולכן, אם אנחנו רוצים לרכך את זה, אפשר לאפשר לא רק בחלפים מקוריים אלא מקוריים או זהים להם, שמחירם נופל הרבה מאוד.

יהודה יזדי: אנחנו מדברים על חלקים מקוריים.

יהודה יזדי: אני מדבר על משומש ואתה מדבר על OEM שזה מקורי ותואם.

זאב פרידמן: היום חייבים להכניס אותו ברכב חדש.

לי דגן: רציתי להעיר שתי הערות שאני לא בטוחה שניתנו תשובות עליהן ולדעתי משרד התחבורה הוא הגורם המקצועי שיכול לענות עליהן.

דוד טל: אתם לא ישבתם עם משרד התחבורה על התקנות הללו?

לי דגן: לא.

דוד טל: חבל.

לי דגן: הדבר הראשון שצריך לזכור בהקשר הזה של התקנות הוא שהתקנות האלה לא תקפות רק על היחסים בין חברת ביטוח לבין מבוטחים.

לי דגן: יש גם אנשים פרטיים שהרכב שלהם נפגע וגם עליהם התקנות האלה חלות.

לי דגן: לחשוב שתמיד מישהו ישא בנטל, זה לא נכון וצריך לקחת את זה לתשומת הלב כאשר חושבים על הדברים האלה.

לי דגן: ההערה השנייה היא במישור של בין חברות הביטוח לבין המבוטחים.

לי דגן: חוק חברות ביטוח וגם הפוליסה התקנית של ביטוח רכב אומר שצריך להשיב את המצב לקדמותו בתיקונו של הרכב.

לי דגן: אלה דברים עליהם אני לא יודעת לתת את העמדה המקצועית אבל צריך לומר האם השבת מצב לקדמותו זה בהכרח רק חלק מקורי וחדש לרכב חדש.

לי דגן: משרד התחבורה צריך לומר מה זה להשיב את המצב לקדמותו.

דוד טל: המועצה לצרכנות, אתם מקבלים את ההצעה שלה?

לי דגן: לא הצעתי הצעה.

לי דגן: אני רק מדברת על מי שצריך לפתח את העמדה המקצועית כאן.

דוד טל: את זה הבנתי, אבל אני שואל את המועצה לצרכנות אם היא מקבלת את זה.

זאב פרידמן: כאשר אדם מקבל רכב חדש ומתקינים לו חלק משומש, אין לו שום אפשרות לדעת האם מדובר בדלת שהיה בה חור ומישהו סתם את החור וכך תיקן את הדלת.

זאב פרידמן: הדרך היחידה שתבטיח לאדם שהוא ידע שהוא קיבל חלק שהוא זהה למה שיש לו, זה אם יורכב לו החלק החדש.

זאב פרידמן: זו גם הבעיה עם החלק החלופי.

זאב פרידמן: זו הדרך היחידה האפשרית.

יהודה יזדי: מה קורה עם אדם שרוצה להחליף דלת שנפגעה באופן פרטי?

יהודה יזדי: אסור לו לקנות דלת משומשת שהיא בת שנתיים?

דוד טל: היא דיברה על זה.

משה אדרי: יזדי לפעמים סותר את עצמו.

משה אדרי: אם לא התקינו ברכבים החדשים חלק חדש, אם יתקינו חלק משומש, כל הגנבים יגנבו רכבים חדשים.

משה אדרי: מתקנים במוסכים לא מורשים אליהם אני כמעט ולא יכול להגיע, מתקנים במוסכים בשטחים ואני לא יכול לראות היכן הם קנו את החלקים, ולא סביר שייקחו חלק חדש, ייסעו לשטחים, יתקנו אותו שם ויחזירו אותו לכאן.

משה אדרי: אם זה היה כל כך פשוט, לא היו גונבים רכבים.

שמעון אברהם: אנחנו מדברים כאן בסך הכול על 14 חלקים.

שמעון אברהם: מדובר בעיקר בחלקי המעטפת כאשר לחלקי מעטפת לא קיים OEM אלא יש או חלקים מקוריים או חלופיים.

דוד טל: למה לא יכולתם לומר לנו את זה למען השקיפות?

קריאה: יש.

קריאה: יש למשל פנסים.

דוד טל: אתם לא צריכים להציג לנו מצג שווא.

שמעון אברהם: ברור שאדם כמו יזדי ייפגע, ללא ספק, אבל זו התרומה שלו למשק.

דוד טל: זה רק אם הדוגמה היא כבדה מנשוא או היא שולית?

שמעון אברהם: היא שולית ואומר לך למה.

שמעון אברהם: אנחנו מדברים על 2 מיליון ו-200 אלף כלי רכב שרשומים היום במדינה.

שמעון אברהם: רכב חדש, שנתיים ראשונות, 200 אלף רכבים.

שמעון אברהם: כלומר, כ-10 אחוזים מכלי הרכב נופלים בקטגוריה שנדונה בתקנה.

שמעון אברהם: אני מבין שאחד כמו יזדי באמת עלול להיפגע, לא תמיד, אבל הוא עלול להיפגע, אבל זאת התרומה שלו.

דוד טל: כדי שיזדי לא ייפגע בצורה קיצונית – ואני מקבל את זה שצריכה להיות תרומה שלו – נשקול אם הפגיעה היא קשה או היא מידתית, זעירה או שולית.

שמעון אברהם: אני אומר שהיא מידתית או שולית.

דוד טל: אולי ניסוח הסעיף יכול להיות כזה שיזדי עדיין ייפגע אבל לא ייפגע כל כך חזק.

שמעון אברהם: הוא לא ייפגע חזק ואני יכול לומר לך למה.

דוד טל: כמו שהסעיף מנוסח כרגע, ללא הוספת התיקון המבוקש, אתה אומר שיזדי ייפגע.

שמעון אברהם: ייפגע במקצת.

דוד טל: אבל הוא לא ייפגע קשה.

דוד טל: אמרתי שחובת הנאמנות שלי היא כלפי הצרכן, אבל יש גם בעלי עסקים שאני צריך ליצור איזושהי מידתיות, איזושהי סבירות כדי שאני לא אעשה לטובת הצרכן ואהרוס עסק של אנשי עסקים.

דוד טל: זה צריך להיות מאוזן.

דוד טל: לכן חשוב לי לשמוע מה אומר לנו מר שמעון אברהם.

שמעון אברהם: יצרן הרכב בדרך כלל משנה את המרכב פעם בחמש שנים.

שמעון אברהם: הוא לא משנה את המרכב כל שנה.

שמעון אברהם: אנחנו יודעים שמרכבי רכב שנעים על הכביש במשך 5 ו-6 שנים והם אותו הדבר.

שמעון אברהם: אם הוא פירק לדוגמה רכב משנת 2007, יתכן מאוד שהחלק הזה, למשל הדלת, תתאים לרכב שיוצר לפני למעלה משנתיים.

שמעון אברהם: זה לא חייב להיות אותה שנה.

שמעון אברהם: יצרני הרכב לא מחליפים את מרכב הרכב כל שנה.

שמעון אברהם: לכן אני אומר שהוא ייפגע, אבל במידתיות.

דוד טל: אתה יכול לנסח את זה כך שהוא ייפגע פחות ממה שכרגע הוא נפגע?

אפרים אשכנזי: מערבבים כאן בין צרכן מבוטח, מי שמשלם ביטוח ודורש חלפים חדשים, לבין שאר האזרחים.

אפרים אשכנזי: אם אדם קונה רכב עם תאונה, אסור לו להרכיב חלק משומש במכונית שלו?

אפרים אשכנזי: מדובר באדם שהוא שלא מבוטח והוא רוצה להרכיב חלק משומש.

אפרים אשכנזי: החלק המשומש לא פחות טוב מהחלק החדש או מהחלק החליפי.

אפרים אשכנזי: אם מר אדרי אומר שזה יגרום לגניבות, אפשר לחסל את ענף החלקים המשומשים ולסגור אותו.

משה אדרי: לא אמרתי את זה.

משה אדרי: אני מדבר על מניעת גניבות.

זמיר בקל: חלק מהדברים אמר שמעון אברהם.

זמיר בקל: הדלתות וכל הדברים האלה לא מוחלפים לפעמים במשך 7 ו-8 שנים.

זמיר בקל: את אותו רכב, אם זה מודל חדש, הוא יכול להשתמש אחרי שנה וחצי ולמכור את החלקים האלה.

זמיר בקל: כל הציבור הנוסף שלא מבוטח יכול לגשת אליו ולרכוש את החלקים כי לא כולם מגיעים להשתתפות עצמית של 2,000 שקלים והם ילכו לקנות פנסים וחלקים אחרים אצלו.

לי דגן: שמעון אברהם לא התייחס לחלק מקורי או לא מקורי.

לי דגן: הוא התייחס ואמר שעדיף חדש, אבל לא שמעתי התייחסות מפורשת לגבי מקורי או לא מקורי והייתי מאוד שמחה לשמוע, כי זו עמדה שאנחנו מחכים לה זמן רב.

דוד טל: למה אתם לא עושים את זה מאחורי הקלעים?

דוד טל: אתם לא מדברים?

לי דגן: אנחנו מכירים ומדברים.

דוד טל: אתם יודעים שההצעה צריכה להגיע לוועדה, ולפני כן אתם צריכים לתאם פגישה.

אביב שפירשטיין: הפער בין החלק המקורי לחליפי הוא די גבוה.

דוד טל: הפער הוא 50 אחוזים?

אביב שפירשטיין: זה יכול להיות גם יותר.

אביב שפירשטיין: זה שיכול להגיע ל-70 ו-80 אחוזים.

קריאה: יש גם יותר.

אביב שפירשטיין: יש מקרים, אבל OEM הוא בערך 30 אחוזים יותר מהמקורי.

אביב שפירשטיין: אם ישתנו התקנות, ל-OEM יהיו השלכות יותר גבוהות בשוק.

אביב שפירשטיין: אני רוצה לומר דבר אחד בנושא החלקים המשומשים ונאמר כאן שזה יעלה את רף הגניבות.

אביב שפירשטיין: אני חושב שהנושא הזה של חלקים חדשים הוא מאוד חשוב לצרכן.

אביב שפירשטיין: 65 אחוזים מהרכב החדש נקנה על-ידי חברות הליסינג, קרי, חברות ההשכרה.

אביב שפירשטיין: אם אתה מחשב להן חלק משומש, בא אדם שקונה את הרכב ביד שנייה מהליסינג או מההשכרה, והוא צריך לדעת שאם הייתה לרכב תאונה, הוא קיבל חלק חדש.

אביב שפירשטיין: אם אתה נותן לו אפשרות להרכיב חלק משומש ברכב, חלק משומש ברכב שיחסית הוא רכב חדש, בסופו של אדם יש למשל לדלת שריטה ואתה רואה שכל הרכב הוא בצבע כחול, אבל למטה בדלת אתה רואה פס אדום.

קריאה: אתה מטעה.

קריאה: צבע היסוד הוא צבע שחור.

דוד טל: אם כן, כאשר תהיה שריטה, יראו את הצבע השחור.

אביב שפירשטיין: זה הצבע של הפח.

אביב שפירשטיין: אתה יכול לראות את הסימנים של הצבע הקודם.

אביב שפירשטיין: אני לא אומר שהם לא ייפגעו, אני מודה שהם ייפגעו והם אכן ייפגעו, אבל השאלה הפשוטה היא בכמה הם ייפגעו.

דוד טל: בכמה אתה חושב שהם ייפגעו?

אביב שפירשטיין: אם אני מסתכל על הסטטיסטיקה לגבי הרכב החדש, לרכב החדש אין הרבה תאונות שבגינן אתה משבית לגמרי את הרכב, וזאת הטענה שהוא טוען.

אביב שפירשטיין: להביא רכב חדש לאובדן מוחלט, אין כל כך הרבה מקרים כאלה.

אביב שפירשטיין: לא אמרתי שאין בכלל, אבל אמרתי שאין הרבה.

אביב שפירשטיין: מבחינה מקצועית זה נכון שאם אתה לוקח דלת משומשת, היא דלת טובה כאשר כל החלקים בפנים, אבל אם אנחנו מסתכלים בראייה צרכנית, האדם שהיה לו רכב חדש רוצה לראות את החלקים ברכב החדש שלו.

משה אדרי: בשנת 2006 נגנבו 9,000 כלי רכב חדשים, מתוך 33 אלף שנגנבו במדינת ישראל.

משה אדרי: תצמצם את זה.

משה אדרי: אלה החלפים שנגנבו בשביל חלפים חדשים, כדי לתקן את הרכבים החדשים.

דוד טל: אנחנו עוברים לסעיף 11.

דוד טל: טרם הצבענו על סעיף 10.

גל קפלן: 11.

גל קפלן: שמירת מסמכים מסמכים שהומצאו למבטח או לתאגיד כמשמעותו בסעיף 3א לחוק, לפ] סעיפים 3(א)(2) ו-(3) ו-3א לחוק, יישמרו במשך 5 שנים.

דוד טל: ה צ ב ע ה סעיף 11 – אושר

גל קפלן: 12.

גל קפלן: תחילה.

גל קפלן: תחילתן של תקנות אלה 30 ימים מיום פרסומן (להלן – יום התחילה).

דוד טל: ה צ ב ע ה סעיף 12 – אושר

אמנון ניקריטין: סליחה, הערה.

אמנון ניקריטין: למיטב ידיעתי חברות הביטוח שומרות חומר רק שלוש שנים ולא חמש שנים.

גל קפלן: 13.

גל קפלן: הוראות מעבר בעל עסק שברשותו ביום התחילה, חלק החייב ברישום, ירשום ביומן את הפרטים המפורטים בתקנה 2, תוך 30 ימים מיום התחילה.

דוד טל: יזדי, אתה תוכל לרשום את כל החלקים שיש לך?

יהודה יזדי: אצלי אישית 99,9 אחוזים מסומנים.

דוד טל: ה צ ב ע ה סעיף 13 – אושר יש הערות לגבי התוספת השנייה?

דורון אובזינק: זה הנייר שהגשנו לוועדה לגבי סעיף 3.

דורון אובזינק: מבחינתנו, ואני חושב מבחינת כל הצדדים שנמצאים כאן, הדברים האלה מופיעים בחוק ולא מופיעים בתקנות.

דורון אובזינק: אם הם לא יופיעו כלשונן, כמו שאנחנו כתבנו בתקנות עצמן, תהיה לנו בעיה ביישום.

דורון אובזינק: אנחנו מבקשים תוספת לתקנות שקיימת בדברי ההסבר והיא כמובן גם קיימת בחוק.

דורון אובזינק: מדובר על סעיף ו' בדברי ההסבר ואני מקריא אותו: "בסעיף 3 לחוק נקבע כי מבטח שרכש את זכות הבעלות ברכב לאחר ששילם את תגמולי הביטוח לבעל רכב ומכר את הרכב שלא למטרת פירוק כללי אלא לשם תיקון, יחזיק ברישיון הרכב ולא יעבירו לרוכש הרכב אלא אם כן הרוכש המציא לו אישור שמבוסס על תיקון הרכב או החלפת חלק בו בצירוף תעודת בדיקה בנוסח שיקבע שר התחבורה בתקנות".

דורון אובזינק: אנחנו מבקשים שהנוסח יהיה כדלקמן, בדיוק כמו בחוק.

דוד טל: אני לא נכנס לתחום של השר.

דוד טל: השר יתקין תקנות כפי שהוא ימצא לנכון.

דורון אובזינק: זה לא קשור לשר.

דורון אובזינק: מדובר בבעיה אקוטית שקיימת במוסכים עצמם.

דורון אובזינק: אין בעיה לכל מוסך לספק אישור על כך שהוא תיקן את הרכב.

דורון אובזינק: אין בעיה גם לכל מוסך לספק חשבונית.

דורון אובזינק: מתי אנחנו שומרים על יישומו של החוק?

דורון אובזינק: כשאנחנו סוגרים את כל הפינות.

דורון אובזינק: מתי אנחנו סוגרים אותן?

דורון אובזינק: לחברות מסוימות יש אינטרסים להכריז על רכבים כאובדן להלכה.

דורון אובזינק: יותר נוח להן לא לתקן את הרכב, וזה ברור.

דורון אובזינק: מי שקובע חוקית ומי שהוסמך לכך על פי חוק הוא רק שמאי רכב.

דורון אובזינק: רק הוא יכול לבוא ולומר שהוא קבע שהרכב הזה הוא אובדן להלכה.

דורון אובזינק: בנוסף יש את האישור של המוסך שתיקן את הרכב והוא צריך להביא חשבונית מס כחוק, מה שגם נותן לנו לבדוק שהמוסך הוא מוסך מורשה על-ידי משרד התחבורה.

דורון אובזינק: אם אנחנו לוקחים את המקשה הזו של המסמכים שיופקדו אצל חברת הביטוח והמסמכים יהיו דוח השמאי המפורט על תיקון הרכב, אישור המוסך שתיקן, כולל המנהל המקצועי, חשבונית מס ואישור ברוח תקנה 309 – בכך סגרנו את כל הכיוונים.

קריאה: זה מה שהחוק אומר.

דורון אובזינק: אני יודע.

דורון אובזינק: אני מבקש, על-פי הייעוץ המשפטי שקיבלנו, שיהיה רשום בתקנות.

דוד טל: אם זה קבוע בחוק, אין צורך.

דוד טל: לגבי התוספת השנייה, תקנה 9, יש למישהו הערות?

דוד טל: אני מדבר על תקנה ראשונה, יומן (תקנה 6ב)) חלק א', יומן רישום חלקים משומשים המורכבים ברכב או מפורקים ממנו, ואחר כך על התוספת השנייה, תקנה 9, חלק ב' בתוספת.

דוד טל: אין הערות.

דוד טל: ה צ ב ע ה התוספת הראשונה והתוספת השנייה - אושרו אנחנו חוזרים לסעיף 10.

אפרים אשכנזי: אני מדבר על חלק משומש שפורק מרכב זהה והוא לא פגוע ואני לא מדבר על כך שהחלק פגוע.

דוד טל: בעל הרכב הוא לא מכונאי, הוא לא הנדסאי ולא טכנאי שהוא יודע לומר שהרכב הזה תוקן או לא תוקן.

אפרים אשכנזי: מבוטח שקנה פוליסת ביטוח, קנה חלקים חדשים וזאת זכותו כי הוא קנה רכב חדש.

אפרים אשכנזי: כאן כתוב לא ירכיב אדם.

אפרים אשכנזי: אדם אחר שרוצה להרכיב ברכב שלו דלת משומשת, אסור לו?

אפרים אשכנזי: חברות רוכשות מאתנו, היצרנים, גם חלקים משומשים.

אפרים אשכנזי: מדובר ביצרנים של מכוניות חדשות שאין להן חלקים במלאי ולכן הן קונות חלקים משומשים.

אפרים אשכנזי: להן מותר ולאדם אחר אסור?

אביב שפירשטיין: אפשר לומר חברת ביטוח, תאגיד או כל אחד שיש לו מעל 25 כלי רכב.

אביב שפירשטיין: אם אדם פרטי ביוזמתו האישית עושה מה שהוא עושה, זה עניינו, אבל אדם שיש לו חברה או חברת השכרה או חברת ליסינג, בסופו של יום זה נמכר לצרכן והצרכן לא יודע מה עשו לו ברכב.

אביב שפירשטיין: שם כן צריך לשים את החלק החדש, אבל אם אתה מדבר על אדם פרטי בודד שאין לו ביטוח, אין לי בעיה.

דוד טל: חלק מהאנשים שרוכשים רכב יד שנייה, הם לא יודעים כל מה שקיים ברכב.

דוד טל: הרבה פעמים מעבירים במשרד הרישוי שנותן חוות דעת כזו או אחרת לגבי הרכב.

דוד טל: אדם שרוכש רכב משומש, לא תמיד הוא יודע את המצב של הרכב לאשורו.

אביב שפירשטיין: אין ויכוח, אתה צודק.

משה אדרי: אם מדובר בחלק משומש, למה שהוא ילך ליזדי אם הוא יכול ללכת למקום אחר, למשחטה שיכולה לקנות את החלק המשומש יותר בזול?

דוד טל: אני רוצה לשאול את משרד התחבורה אם מקובל עליכם מה שהוצע קודם "לא יתקין אדם חלק משומש ולא מקורי ברכב חדש שניזוק בטרם חלפו שנתיים מיום ייצורו".

ניר ימין: אם אנחנו אומרים שטרם חלפו שנתיים משנת ייצורו, למה צריך?

ניר ימין: שנת ייצורו, אולי שנת רישומו הראשון.

אביב שפירשטיין: שנת רישומו זה שנת רישומו ברישיון הרכב.

דוד טל: אני משנה את סעיף 10 ואני מבקש את התייחסותכם.

דוד טל: "לא יתקין אדם חלק משומש ולא מקורי ברכב שניזוק בטרם חלפו שנתיים ממועד רישומו ברישיון הרכב".

ניר ימין: "לא יתקין אדם חלק משומש ולא מקורי ברכב שניזוק".

יוסי הלוי: אם אני מבין, הכנסנו עכשיו בתקנות מכוח חוק שנועדו למנוע גניבות את הסעיף הזה שהוכנס מתוך רציונאל שחלפים משומשים, אם יהיה ביקוש, נקטין את הביקוש להם ובצורה כזאת נקטין גם את הרצון לגנוב.

יוסי הלוי: במטרה הזאת שהיא לא לפי החוק, נכנס עוד אקט שהוא שונה לחלוטין, דהיינו, ההבחנה בין חדש ומקורי לחדש שאיננו מקורי.

יוסי הלוי: זה דבר שהוא לדיון אחר ואנחנו מתנגדים לו בכל תוקף.

דוד טל: למה?

דוד טל: היכן זה פוגע בכם, חברות הביטוח?

יוסי הלוי: זה יעלה דרסטית את הפרמיות.

דוד טל: אתה דואג לפרמיות של הצרכנים.

דוד טל: תסביר לי.

יוסי הלוי: אני צריך להיכנס להיסטוריה של מבנה השוק.

דוד טל: לא, אל תיכנס למבנה השוק.

דוד טל: אני כרגע לא מקיים סמינריון.

דוד טל: אם אתה יכול להסביר לי את זה בדקה, בבקשה.

דוד טל: אם לא, אנחנו עוברים לסדר היום.

יוסי הלוי: מצד אחד יש הרבה מאוד תואמים שהם זהים או דומים.

דוד טל: והם עומדים בתקן?

יוסי הלוי: אין תקן.

דוד טל: כל אלה שאמרו שיש תקן, הם משקרים?

יוסי הלוי: אין תקן.

יוסי הלוי: אמרו לך הרבה דברים, אבל אני לא יכול כל פעם להתפרץ ולהפריך את הדברים.

דוד טל: אתה צריך להאיר את עיניי.

דוד טל: אני לא בקי בזה.

דוד טל: כשאומר לי שמאי שיש תקן, אני מקבל את זה שיש תקן.

יוסי הלוי: אין תקן.

יוסי הלוי: אני סומך על המוסך המורשה שברגע שיש לו אחריות על פי דיני התעבורה – ושמעון אברהם יאשר – יקבע חלק שהוא מתאים ושהוא לא ישים חלק לא מתאים, מבחינת השווי שלו, מבחינת התכונות שלו, מבחינת ההתאמה שלו וכיוצא בזה.

יוסי הלוי: ברגע שאנחנו שמים כאן מסגרת חוק שלא נועדה לזה, שמים מקורי, אנחנו זורקים מן השוק את כל התואמים.

יהודה צרפתי: לסבר את האוזן.

יהודה צרפתי: פגוש של מיצובישי עולה 3,080 שקלים ופגוש תחליפי עולה 80 שקלים.

ניר ימין: אני חושש שיש משהו בדבריו של נציג חברות הביטוח ואני רוצה את ההתייחסות או של המשרד לביטחון הפנים או של משרד התחבורה לעניין הזה, כי יש ממש בטענה שלו שהחוק מסמיך למה שקשור לשימוש בחלקים משומשים לצרכים של מניעת גניבות.

ניר ימין: עברתי גם על סעיפי ההסמכה ואני לא בטוח שיש הסמכה מפורשת לדבר על עניינים שכולנו בעדם, של הגנת הצרכן וכן הלאה, אבל הם קשורים לדברים אחרים של חלפים חדשים ומקוריים, ולא בהכרח לחלקים משומשים כמו שקובעת ההסמכה בחוק.

ניר ימין: לכן אני מבקש את ההתייחסות שלכם לעניין הזה.

דוד טל: אתה חושב שזה צריך להיות כפי שהובא על ידי משרד התחבורה?

ניר ימין: לדעתי, כן.

דוד טל: בלי תיקונים נוספים?

ניר ימין: לעניות דעתי.

דוד טל: התיקון היחידי שיהיה – נמחק "משנת ייצורו", ונאמר "ממועד רישומו ברישיון הרכב".

דוד טל: ה צ ב ע ה סעיף 10 – אושר אני מודה לכם.